Graptolithina, of die graptoliete, is ’n klas diere van die filum Hemichordata. Hulle is koloniale diere wat hoofsaaklik bekend is uit fossiele van die laat Kambrium-periode tot die vroeë Karboon (Mississippium). ’n Moontlike vroeë graptoliet, Chaunograptus, is uit die Middel-Kambrium bekend. Die naam graptoliet kom uit Griekse graptos, "geskrewe", en lithos, "rots", omdat baie graptoliete soos hiërogliewe gelyk het wat op rotse geskryf is. Linnaeus het hulle aanvanklik beskou as "prentjies wat soos fossiele lyk" eerder as ware fossiele, hoewel latere werkers hulle beskou het as verwant aan Hydrozoa. Meer onlangse werk plaas hulle naby Pterobranchia, of dalk binne dié klas. Fortey, Richard A. (1998). Life: A Natural History of the First Four Billion Years of Life on Earth. New York: Alfred A. Knopf. p. 129. ISBN 0-375-40119-9. Wikispecies het meer inligting verwant aan Graptolithina Wikimedia Commons het meer media in die kategorie Graptolithina. Hierdie artikel is vertaal uit die Engelse Wikipedia